ธนชาตผนึกนครหลวงดันมาร์เก็ตแชร์ถึง5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บล.ธนชาตคาดหลังควบรวบ บล.นครหลวงไทยดันมาร์เก็ตแชร์ถึง 5% บุกงานวิจัย ดึงลูกค้า 
นางอัศวินี ไตลังคะ กรรมการผู้จัดการ บริษัทหลักทรัพย์ (บล.) ธนชาต เปิดเผยว่า หลังบริษัทหลักทรัพย์ธนชาตจะมีการควบรวมกับบริษัทหลักทรัพย์นครหลวงไทย คาดว่าจะช่วยเพิ่มส่วนแบ่งการตลาด (มาร์เก็ตแชร์) ถึง 5% ภายในกลางปีหน้าได้หรือติด 1 ใน 3 ของ บล.ที่มีการซื้อขายสูงสุด
สำหรับปีนี้ตั้งเป้ามาร์เก็ตแชร์ 4.7% จากปีก่อนอยู่ที่ 4.3% ส่วนมาร์เก็ตแชร์ของ บล.นครหลวงไทย ปีก่อนอยู่ที่ 0.91%
“ขณะนี้อยู่ระหว่างการสำรวจแต่ละบริษัทว่าใครทำอะไรบ้างและคาดว่า 36 เดือนจะสรุปรูปแบบการควบรวมกิจการ”
อย่างไรก็ตาม การจะไปสู่เป้าหมายมาร์เก็ตแชร์ที่หวังนั้น บริษัทจะมุ่งปรับบทวิจัยและเพิ่มศักยภาพนักวิเคราะห์เป็นหลักและเริ่มเห็นผลแล้วจากที่บริษัทได้รับรางวัลทีมวิจัยดีเด่นประจำปี 2552 และจะเพิ่มสัดส่วนเจ้าหน้าที่การตลาดอีก 70 คนจากปัจจุบันมี 340 คน เพื่อสอดคล้องกับที่พัฒนางานด้านวิจัยและจะเพิ่มสัดส่วนนักลงทุนสถาบันให้ขึ้นไปอยู่ที่ 40% จาก 30% และรายย่อยลดลงมาเหลือ 60% จาก 70% เพื่อลดความผันผวน
นอกจากนี้ ปลายเดือน ก.ค.มีแผนนำ บจ.ที่น่าสนใจไปนำเสนอข้อมูล (โรดโชว์) ที่ฮ่องกง สิงคโปร์ และสหรัฐต่อไป